經數: 一六九九

經名: 金剛般若疏卷第二

頁數: 一○一

上              欄

以要期爲旨. 行若無願行則無所御. 願若無

行願則不果. 其猶鳥之二翼車之兩輪. 故行

以卽事涉行. 願以懸心未得. 今明行願之義

實如所說. 若偏以菩提心爲願. 此事未然. 今

以發正道心名菩提心. 豈得空有其願而無行

耶. 復有師云. 應爲三問. 一問菩提心卽問平

等空. 二問云何住問實法空. 三問云何降伏

問假名空. 然觀門次第應從淺至深. 今乃從

深至淺. 此是說門非是行門. 問者唯[&FFFF]#其深

前問深也. 今謂此亦不然. 三空乃通貫大小

今正辨菩薩之行. 又且問無三空之亂. 佛答

無三空之意. 初答乃明菩薩成廣大心遍度

衆生而無所度. 非謂但明假名空也. 若但明

假名空. 卽應但辨無衆生亦無度義亦無廣

大心義. 今乃明大心而無度無度而大心. 此

乃是無度度義度無度義. 二慧具足. 云何偏

是假名空. 次答住問亦非實空. 若是實空. 應

明無有諸法無有修行. 今乃明於一切法無

所依住而修檀等萬行. 豈偏是實空耶. 今依

論經凡有四句問. 一問云何發菩提心. 二問

云何應住. 三問云何修行. 四問云何降伏. 所

以有此四問者. 凡爲菩薩必須發菩提心. 故

前問發心. 若不依般若發心. 則住[&FFFF]#倒不住

般若. 今依般若發心. 則住般若不住[&FFFF]#倒. 故

次問住菩提心. 旣得住立故修行萬行. 所以

次問修行. 以修無所得行故[&FFFF]#到有得之心

析伏不起. 所以次問降伏也. 佛言善哉. 此下

第二如來答問. 開爲二別. 一答問緣起. 二正

答. 答問緣起. 復開爲二. [&FFFF]#美其歎請. 二則許

中              欄

酬其問. 然佛歎善吉者. 良由善吉歎得時宜

問復會道故佛歎之. 又善吉是聲聞人今遂

能問菩薩事. 此爲希有故復歎之. 又時會恐

菩薩道深小乘智淺問容僻謬. 故印歎之令

衆尊人重法也. 汝今諦聽下. 此第二句許答

其問. 就文爲二. 初正誡許. 次受旨願聞. 此兩

易知皆如文所列. 佛告須菩提下. 第二如來

正答. 就正答中若依論判. 則應開爲兩. 則酬

其四問. 次從於意云何可以身相見如來下

竟經. 皆是斷疑. 故論主判此章. 云自下一切

修多羅中斷生疑心. 前酬四問名爲略說般

若. 後斷衆疑卽是廣說. 今採論竟按致一經

開爲三別. 第一明第若體門. 二明信受門. 三

明格量門. 明此三者. 旣稱般若波羅蜜經. 故

前明般若體. 旣明般若體竟. 必有信受人. 故

次明信受門. 信持則獲福無盡. 故次明格量

門. 又前就因果說般若. 卽是法門次就信受

門說般若. 卽是人門. 後就功德門說般若. 明

人行法故得功德也. 就前門二. 一答其四

問卽明因門. 二斷衆疑次辨果門. 因卽無依

無住. 果則無相無爲. 般若未曾因果. 爲衆生

故故作因果名說. 就明因門答其四問唯有

兩章經文. 由來舊釋. 初章經非答菩提心門.

乃是答降伏心問. 次章經答其住問. 後擧佛

果答菩提心問. 北地論師云. 初答其住問不

答菩提心問. 今謂幷不然. 若言此中遍度四

生非答菩提心問者. 汝復以何法名菩提心.

又下第二周中善吉更發三問. 佛答發菩提

心者. 當生如是心滅度一切衆生而無滅度.

下             欄

此卽是牒菩提心問而解釋之. 云何言非答

菩提心耶. 今明經雖兩章共酬四問. 初一章

經答住問. 卽是答菩提心問. 次一章經答修

行問. 卽是答降伏心問也. 問云何答其住問.

卽是答菩提心耶. 解云. 由發菩提心故得住

大乘法. 若不發菩提心則不住大乘. 故論云

利益深心住此乘功德滿. 就初經文復開爲

二. 第一對於善吉總勸菩薩發菩提心. 二者

正明發心之義. 初則如文. 問曰. 今正辨菩提

心. 寧言如是降伏其心. 答以發一菩提心故

不起凡夫及二乘心卽是降伏. 初明遍度衆

生故異二乘心. 降伏二乘. 後明度無所度. 是

降伏凡夫心也. 降伏二乘卽是以他降自. 降

伏凡夫心卽是以無降有也. 又降伏二乘亦

得是以有降無. 二乘無慈悲心菩薩有慈悲

心故. 是以有降無. 復以無降有. 如前說也. 又

此中明大慈大悲. 卽降伏貪瞋煩惱. 故名降

伏. 又菩薩雖度衆生. 實無衆生可度. 卽是降

伏衆生見也. 又菩薩若言有衆生可度. 卽是

常見. 若言無衆生可度. 則見斷見. 今雖度衆

生實無所度. 故降伏常見. 雖無所度而常度

衆生. 故降伏斷見也. 所有一切衆生之類下.

此第二正明發菩提心. 論偈云. 廣大第一常

其心不[&FFFF]#倒. 利益深心住此乘功德滿. 故用

於四心釋此經文. 四心者. 一廣大心. 二者第

一心. 三者常心. 四者不[&FFFF]#倒心. 問何因緣建

乎四心. 答凡爲菩薩異凡夫二乘自調自度.

今言遍度三界六道名廣大心. 雖復遍度衆

生. 若遍與衆生人天之樂名爲下心. 若遍與

經數: 一六九九

經名: 金剛般若疏卷第二

頁數: 一○二

上              欄

衆生二乘之樂名曰中心. 今遍與衆生大涅

槃樂名第一心. 菩薩雖復遍與衆生大涅槃

樂. 或時休息. 生死道長衆生性多. 云何可遍

度之令得常樂. 是故於生死中起疲厭心. 今

明生死邊如虛空. 衆生性邊亦如虛空. 是中

無生死往來亦無解脫者. 故能菩薩常度衆

生誨而不倦名爲常心. 雖度衆生而不見衆

生可度. 是名菩薩不[&FFFF]#倒心. 以建此四心住

菩薩道得大利益故. 論云利益深心住. 是故

建此四心則菩提心滿足. 故論云此乘功德

滿. 雖有四心不出慈悲般若. 前三是慈悲心.

後一是般若心. 前是功德. 後是智慧. 前亦是

方便. 後名爲實慧. 故發心卽具福慧亦卽具

二慧. 如大經云發心畢竟二不別. 若望開善

義. 假名空但是空心. 但得四中之一. 又二慧

中但得實慧意耳. 問何故名廣大心. 答從所

有一切衆生之類至非有想非無想已來. 總

攝衆生名廣大心. 此中二句. 所有一切衆生

之類. 此總攝衆生. 若卵生下. 此有三句別攝

衆生. 第一句以一門攝衆生. 謂一生門. 第二

有色無色二門攝衆生. 欲色兩界名爲有色.

無色一界名爲無色. 第三以三門攝衆生. 無

想者卽是色界第四禪中無想天也. 非有想

非無想者無色界最後天也. 有想一句. 除

上二處通三界也. 問何故不以六道攝衆生.

答六道不攝中陰. 四生則一切攝故也. 我皆

令入無餘涅槃者. 此下第二明第一心也. 此

言無餘者非陸身滅智小乘無餘. 斯乃無累

不盡無復餘累. 無德不圓無復餘德. 故云無

中              欄

餘也. 問此乃是涅槃敎意. 云何釋般若文. 答

作此問者乃是五時敎意非經論之說. 般若

論云. 此經正辨無爲法身. 與大般涅槃更復

何異. 如是滅度無量無邊衆生者. 此下第三

名爲常心. 問般若論云. 不見衆生異於菩薩

常不離是心名曰常心. 此意云何. 答今言常

心可有二義. 一者常不離正觀心名曰常心.

則是論意. 不見衆生異於菩薩. 不見菩薩異

衆生故衆生菩薩皆畢竟淨. 常作此觀名曰

常心. 二者以正觀心常度衆生不休不息名

曰常心. 何以故若菩薩有我相下. 此第四明

不[&FFFF]#倒心. 雖常度衆生無衆生可度名不[&FFFF]#

倒. 若見有衆生則是我見. 凡夫自不能度. 何

能度物耶. 復次須菩提於法應無所住行於

布施下. 此第二章經答修行降伏心二問. 前

明以初發心故得住大乘. 不發心不得住大

乘. 故發心與住二事相成. 故合□也. 今二門

亦爾. 以修行故得降伏[&FFFF]#倒. 若不修無得萬

行. 以何降伏有得煩惱. 故二門相成. 故須合

□也. 又四門次第. 前須發心. 發心故得住大

乘. 住大乘故修行. 修行故煩惱得降伏也. 然

此經文略意含. 非可一言得盡. 今更以數義

釋之. 一者前章正辨發菩提心. 今此一章辨

於修行. 所以明此二者. 如華嚴經善財童子

於一一善知識所. 皆自稱云已發菩提之心

未知云何修菩薩行. 學菩薩道. 故知前須發

心然後修行. 菩提心卽是願義. 今之一章辨

菩薩行義. 菩薩之道雖復多門. 統其大歸不

出願行. 然願門雖多略爲四弘誓願. 行門無

下              欄

量略爲六波羅蜜. 四弘誓願者. 一未度苦海

令其得度. 二未脫業煩惱縛令得脫之. 三未

得道諦之安令得安之. 四未得滅諦涅槃令

得涅槃. 前章明一切衆生皆得涅槃. 卽是四

願之中略擧後究竟願也. 今一章經略擧六

度中最初行也. 然前章擧於後願則攝得三

願. 後章擧初行則攝於五行. 問云何後願得

攝前願. 云何初行得攝後行耶. 答後願旣令

衆生皆得滅諦涅槃. 豈不度苦脫集見道諦

耶. 次辨初行攝後行者. 論云. 檀義攝於六.

資生無畏法. 此中一二三名爲修行住. 此偈

意明六度悉名爲檀義. 但檀義有三種. 一資

生檀卽是布施. 資益衆生亦是以資生之物

以用布施. 二者無畏檀持戒忍辱. 持戒卽不

犯財奪命. 卽是施物無畏. 忍辱不加報於物

亦是施物無畏. 故此兩度名無畏檀. 精進禪

定智慧此之三度名爲法檀. 言法檀者以法

施物. 故名法檀精進則說法無倦. 禪定則知

他人心方能說法. 般若是智慧. 正能說法. 故

此三種名爲法檀. 言一二三者. 一卽是資生

檀也. 二則戒忍. 三卽後三度也. 又此中依般

若修行. 但明布施者. 如攝五品檀說具攝於

五故. 又略擧初故. 又檀則攝衆生之要法故

也. 又前章經明菩薩內有大慈大悲. 此一章

經明菩薩方便外能赴救. 所以者何. 菩薩發

菩提心以赴緣度物爲務. 故大品云. 菩薩大

事者. 所謂不捨一切衆生. 然度衆生必須二

事. 一者內有慈悲心. 二者外有方便救濟. 前

章明遍拔衆生生死苦卽是大悲心義. 與衆

經數: 一六九九

經名: 金剛般若疏卷第二

頁數: 一○三

上              欄

生大涅槃樂卽是大慈心義. 雖內有慈悲之

心. 未有慈悲之事. 是故今辨菩薩修行布施

等萬行而拔濟之. 令其離苦使其得樂. 卽是

成上慈悲之義. 問曰. 上辨內有慈悲. 今明外

能赴救. 何須般若. 答上辨內有慈悲要須般

若. 若無般若則慈悲不成. 故大論云. 慈悲與

實相合行. 大悲雖拔其苦而實無所拔. 大慈

雖與其樂而實無所與. 故悲不懷妨畢竟空.

畢竟空不妨慈悲心. 故雖行畢竟空觀而不

捨大慈大悲. 雖行大慈大悲不捨畢竟空觀.

故知卽以畢竟空爲慈悲. 卽以慈悲爲畢竟

空. 故慈悲未曾不空. 空未曾不慈悲也. 今明

修行亦與實相合行故. 雖修萬行而實無所

行. 雖無所行而常修萬行. 故行無所行. 無所

行故具二慧也. 又前章經正明菩薩度於衆

生始識衆生相識於度相. 知度無所度. 方是

識度. 知衆生無衆生. 方始識衆生. 今此章經

正辨度義. 前雖識度猶未正度. 如雖復識病

猶未授藥. 今此章經正明度義. 卽是正授於

藥. 亦前章正明識病. 此章正明識藥. 衆生卽

是病. 由般若故能識衆生. 卽是由般若故能

識病也. 今修萬行[&FFFF]#爲衆生. 是故萬行悉名

爲藥. 由般若故解悟萬行. 由般若故方能識

藥. 又前章經正辨衆生空. 今此章經明諸法

空. 前辨雖度衆生無衆生可度. 故是衆生空.

今明雖修萬行實無所修. 卽是法空. 問曰. 大

品開宗則云不見菩薩及菩薩字. 此經開宗

何因緣故但言不見衆生. 答大品不見菩薩

卽不見衆生. 此經辨不見衆生卽不見菩薩.

中              欄

但兩經互擧. 能所不同耳. 又大品正勸菩薩

學般若. 或者便謂有菩薩能學般若所學. 爲

此義故前破菩薩明不見菩薩. 此經明菩薩

發菩提心欲度衆生. 便謂有衆生可度. 是故

今破無有衆生. 問曰. 何因緣故前辨衆生空.

今明法空以爲說般若耶. 答曰. 般若未曾空

與不空. 但衆生多滯有病故破有病明於空

耳. 有病旣息空則不留. 如大火炎不可四觸.

但佛在世時衆生根利直聞說空不取空相.

故無所依止卽便得道也. 就此章經開爲三

段. 第一正明無住相以修行. 第二明得無所

得果. 第三結勸. 就初爲二. 第一正答修行問.

第二答降伏心問. 此卽第一言無所住行布

施者. 卽如大品開宗不住法住般若無所捨

具足檀. 然此中旣云不住六塵. 亦卽不住六

根六識. 但文略故偏明不住六塵耳. 大品問

住品. 明不住一切法故是住般若. 今言不住

六塵. 六塵攝法盡矣. 然菩薩身口意業一切

所爲行住坐臥乃至擧動施爲産業之事. 皆

是無依無得. 今偏言不住行施. 豈非略擧一

以例諸耶. 若依論經便有三種. 一者不著自

身故行布施. 若著自身則惜外物故不行施.

今不著自身則不惜外物故能行施也. 二者

無所住一句. 卽是不著報恩. 報恩者. 謂供養

恭敬等也. 三者不住色聲香味觸法布施. 卽

是不著果報. 果報者. 謂人天樂等. 菩薩若著

報恩及以果報則捨遠佛道. 是故不著報恩

及以果報也. 須菩提菩薩應如是布施下. 若

依論意卽是答第四降心問. 然要須修行故

下              欄

有所得心乃降伏耳. 故次修行後明降伏也.

以菩薩不見三事故行布施名爲降伏. 言三

事者. 謂施者受者財物等. 以不見財物故

得諸法空. 不見施者受者故得衆生空. 以

得此二空卽是降伏人法見也. 然論作此意

正以修無所得行卽是降伏有所得心. 故

兩問相成兩答相成也. 問初章經親有降伏

言. 何故不答降伏問今始答之耶. 有釋云. 先

但明衆生空. 未明法空. 故生法二空未具

得不得稱降伏. 今具得生法二空始是降伏

名也. 又前始明是菩提心未明菩薩行. 故降

義未成. 今願行俱成降伏義始顯也. 若菩薩

不住相布施下. 此第二明修無所住因得無

所得果. 所以有此文來者有二義. 一者卽是

擧果勸修. 良以修無住因得福無邊. 是故勸

修無住相布施也. 二者卽是釋疑. 疑者云. 有

住布施可有福德. 無住布施應無福德. 是故

釋云有所得施功德則少無所得施其福無邊.

問今持戒行道書經造佛功德可多. 云何以

無住心而作福與十力空等. 此言極成過差

也. 答覆面之舌言豈虛哉. 子若不信今當略

述. 夫福德因扶理而生. 故釋善以扶理爲義.

以無所住蓋是扶理之極. 福豈不多. 以此而

思煥然可解也. 故一切有所得心積劫種種

修行持戒坐禪皆是乖道. 故福不多. 今無得

施與道相應. 故福多. 故爾前一切功德不及

五華施福多也就此文開爲三別. 第一法說.

第二譬說. 第三合譬. 法說如文. 東方虛空下.

第二譬說就中有兩. 初擧東方虛空爲喩. 次

經數: 一六九九

經名: 金剛般若疏卷第二

頁數: 一○四

上              欄

擧九方虛空爲喩. 各有問答. 如文尋之. 問何

因緣故借虛空爲喩. 答凡有二義. 一者虛空

無相無爲. 無住相施無依無得. 是故假此爲

喩. 二者虛空包含廣大. 無住相施果報亦大.

故假喩也. 須菩提無住相布施亦如是下. 第

三合譬. 如文可尋. 須菩提菩薩但應如所敎

住下. 此第三章結勸也. 所言如所敎住者. 如

上來無所得之敎. 應須依此而住依此而修

行也. 須菩提於意云何可以身相見如來不

下. 若依開善. 擧平等空答菩提心問. 今謂

二義不然. 一[&FFFF]#有[&FFFF]#倒過. 要先發菩提心然

後行菩薩行. 豈得前明菩薩行竟今始辨發

菩提心耶. 二者此中文云可以身相見如來

不. 若是平等空則無復如來. 何名見佛耶. 今

作五義生起此章. 一者若依論釋. 自上已來

答四問竟. 從此下第二章斷生疑心. 答於四

問卽是略說般若. 若斷生疑心則是廣說般

若. 故論云自下一切修多羅中斷生疑心. 故

知說經皆是斷生疑故也. 若依因果分門. 上

來酬於四問卽是辨無所得因. 此下第二明

無爲法身之果. 若行有所得因還得有所得

果. 故大經云. 有所得者名曰無明. 有所得者

名二十五有. 今無所得因故得無爲法身之

果. 故大經云. 無所得者名爲智慧. 無所得者

名大涅槃. 又初章經明發菩提心. 次章經明

修菩薩行. 今一章經辨得於佛道. 此三卽是

次第. 是故斯經其義要也又成上菩提心義.

發菩提心下度衆生上心佛道. 下度衆生已

辨衆生之相. 故度無所度. 今上心佛道. 故須

中              欄

識法身. 卽是心無所心. 若不識衆生則不能

度衆生. 若不識法身則不能上心佛道也. 若

有所得發心心佛. 如淨名所呵. 卽欲令其捨

菩提見. 而是發菩提心捨於佛見. 乃見佛耳.

亦上辨度衆生卽辨衆生空. 次辨修萬行則

辨六塵諸法空. 此人之與法[&FFFF]#是世間畢竟

空. 今明不可以諸相得見如來. 卽是諸佛空.

故衆生無所有則非衆生. 諸佛無所有是卽

非佛. 故非衆生非佛非生死非涅槃. 故衆生

與佛本來不二. 然爲破二見故云不二. 在二

旣息不二亦除. 故華嚴云. 不著不二法. 以無

一二故也. 若能如此而悟. 一切諸見畢竟不

起. 始是金剛. 稱爲般若. 就此文中開爲三意.

第一如來騰衆疑以問善吉. 二善吉對如來

以釋疑. 第三如來印述結成得失. 此卽是初.

所言疑者. 上云菩薩行無住相圓因. 時衆生

疑. 因若無住果應無爲. 今見果是有爲. 云何

因是無住. 所以者何. 小乘人言. 釋迦之身體

具有三相. 初生王宮卽是生義. 次八十年住

世卽是住義. 雙林入滅卽是滅義也. 今果旣

具此三相. 豈得言因是無所住耶. 是故佛騰

衆疑以問善吉. 可以身有三相見如來法身不

耶. 須菩提言不也世尊下. 此第二善吉對佛

釋時會之疑. 問佛應自釋. 何故令善吉釋. 答

欲示有得解之人故令善吉釋. 又善吉是小

乘人. 今欲引接小乘人令信如來身是無爲

故令善吉釋也. 又如雀母引子. 善吉亦爾. 欲

引聲聞令同其所解. 善吉是聲聞旣知如來

身是無爲. 我亦是聲聞. 亦須知如來身是無

下              欄

爲不爲三相所相也. 又善吉欲引菩薩令心

如來法身. 所以者何. 小乘之人尙知如來身

是無爲. 云何菩薩言佛是有爲. 問涅槃經可

辨佛是無爲. 般若經云何有於此說. 答蓋是

五時敎人作此問耳. 今般若論中正破此問.

故偈云三相異體故離彼是如來. 豈得般若

敎中佛是有爲. 又今辨般若正法卽是法身.

般若非爲非無爲. 卽是法身. 非爲非無爲但

爲對凡夫二乘身是有爲故. 歎美作無爲耳.

亦不同北土論師謂如來身定是無爲. 爲與

無爲[&FFFF]#是般若功用也. 不可以身相見如來

者. 不可以生住滅三相見如來無爲法身也.

何以故如來所說身相者. 時會復疑. 若言三

相非如來者. 何故如來昔說有三相耶. 昔說

生在淨飯王家. 卽是說有生相. [&FFFF]#後三月當

入涅槃. 卽是滅相. 八十年住世. 卽是住相. 是

故釋云. 如來所說有三相者. 卽非身相. 言非

身相者. 非是法身無爲相也. 此是無生生方

便. 卽是生身. 故有三相. 若生無生方便. 卽是

法身. 無三相也. 佛告須菩提下. 此第三如來

述成結其得失. 所以須述成者. 時會恐善吉

所解未能不謬. 是故如來述成其解. 就此文

中凡有兩句. 初句明失. 凡有名相皆是憶想

而有. 悉是虛妄. 豈但計生住滅非虛妄耶. 若

見諸法相非相下. 第二句明得. 若見一切諸

相非法身相. 卽是見法身. 故華嚴云. 一切法

不生. 一切法不滅. 若能如此觀. 諸佛常現前

也

金剛般若經義疏卷第二

經數: 一六九九

經名: 金剛般若疏卷第三

頁數: 一○五

上              欄

金剛般若經義疏卷第三

胡吉藏法師撰

須菩提白佛言頗有衆生者. 此下第二段明

信受波若義. 所以明信受者. 上說波若卽是

能被之敎. 今明信受卽是所被之緣. 此卽是

緣敎相稱. 若緣非敎緣此敎則不稱緣. 若敎

非緣敎此緣則不[&FFFF]#敎. 以今緣是敎緣故此緣

[&FFFF]#敎得益. 以敎是緣敎故此則不空說. 爲此

因緣故緣敎相稱也. 又佛種種門說於波若.

上已因果門說波若竟. 今就信受門說於般

若. 所以了悟無依無得. 故名信受. 說此無依

無得之信. 卽是說般若義也. 就此門中問答

爲二. 初卽是善吉發問. 所以問者. 上明因辨

果義已周滿. 是故今問信受之人. 然因是無

所得因. 果是無所得果. 因是無所得因雖行

萬行而實無所行. 果是無所得果雖得菩提而

實無所得. 此事難信. 若實有萬行可行實有

佛果可得. 信之則易. 若實無萬行可行實無

佛果可得. 信之了亦易. 若言俗諦自有因果

眞諦自無因果. 有無各轍信之亦易. 今[&FFFF]#不

然. 雖修萬行而不見菩薩能行. 不見萬行可

行. 無所依止而修萬行濟度衆生. 此事希有.

是以難信. 如空中種樹不依於地而漑灌修

治有於華實. 此事爲難是. 故今問明有信者.

若言佛身同於二乘是生滅法. 亦易信. 若言

佛身是常住法凝然在金剛後心. 此亦易信.

若言應身自無常. 法身自是常. 此亦易信. 今

中                      欄

明如來雖生畢竟不生. 雖滅畢竟不滅. 雖無

生無滅而生滅方便利益衆生. 此事希有. 是

故難信. 所以問也. 問曰. 此爲問現在信. 爲問

未來信耶. 答曰. 現在衆生福慧深厚三多具

足. 在祇洹受道聞必生信. 故不問現在. 但佛

滅度後後五百歲. 入像法中. 此時衆生薄福

鈍根. 雖尋經文不能通了. 故聞不生信. 大智

論解信毁品文云. 佛滅度後五百歲後有五百

部. 皆執佛語不知佛意爲解脫. 故聞畢竟空

如刀傷心. 故知未來能信人少. 故知問未來

世也. 又此擧未來有信以肉現在. 未來是惡

世. 外不値佛內薄福鈍根. 尙信波若. 肉現世

之人聞不生信. 佛告須菩提下. 此第二章明

如來答. 就文爲二. 一者遮無答. 二者明有信

答. [&FFFF]#作是說者. 卽是遮無答也. 汝勿謂現在

有信受之人. 言未來起信受也. 故云[&FFFF]#作是

說也. 如來滅後後五百歲下. 此第二明有信

答. 就文大開七別. 第一明信之時節. 第二明

能信之人. 第三明所信之法. 第四正出信心.

第五明信之所由. 第六明信之利益. 第七廣

釋信義. 此卽第一. 言後五百歲者. 有人言. 正

法五百年爲初五百. 次像法五百年爲中五

百. 次像法後五百年名後五百. 今擧最後五

百. 此是像法將滅衰弊之時. 亦有信般若者.

肉前兩五百無信人耶. 今謂不然. 言後五百

歲者. 如大智論明五百歲已後也. 前五百年

得道者多不得者少. 故名正法. 次五百年得

道者少不得者多. 名爲像法. 旣正法滅已次

入像法名後五百歲. 此中雖多不信. 如五百

下              欄

部之例然亦有信受之人. 故大品云. 是波若

波羅蜜佛滅度後南方轉至北方. 是中四衆

要有信持乃至供養也. 又解云. 佛滅後千年.

爲斷疑云前五百是正法故聞有信. 後五百

是像法故聞不信. 若爾後五百年無信波若.

故佛今答云. 後五百亦有信者. 不應言無信

者也. 此時亦有信持乃至供養也. 有持戒修

福者下. 此第二明有能信之人. 什師□經但

明二人. 一者持戒人. 二者修福人. 持戒人多

是出家菩薩. 修福多是在家菩薩. 大智論云.

出家菩薩以尸羅爲首. 在家菩薩以檀爲首.

是故今文但明二人. 然此二人具通大小. 若

有所得小乘二人則不信波若. 故下文云若樂

小法者則於此經不能聽受讀誦. 若大乘二人

樂無所得乃信是法. 故下文云此經爲大乘

者說爲最上乘者說. 若是論經便有三人. 論

云不空以有實菩薩三德備. 第三卽是智慧

人也. 前之二人名爲聞信. 若智慧人此是證

信也. 又言. 能信之人旣是勝人. 故擧止行二

善物情所貴. 以褒歎之令得信受. 持戒是止

善. 修福是行1蓋. 此二攝一切善盡. 則諸惡[&FFFF]#

作諸善奉行故擧此二攝一切人也. 於此章

句下. 第三明所信之法. 卽上因果法門名爲

章句也. 能生信心下. 此第四正辨於經生信.

以此爲實者. 卽是無所得實信. 若有所得信

雖異小乘不信. 若望無所得信還成不信. 故

大品有信毁之品. 欲明有所得信此卽成毁.

今此是無所得實相正信. 故言以此爲實. 亦

信波若是法之實相. 故云以此爲實也. 當知

經數: 一六九九

經名: 金剛般若疏卷第三

頁數: 一○六

上              欄

是人下. 此第五明信之所由. 所以聞經決能

信者. 良以殖因積久故能信受. 故涅槃云. 熙

連河沙諸如來所發菩提心. 然後乃能於惡

世中不謗是經. 今亦爾. 三多久殖故能信而

不謗. 文有二句. 前句明非値少佛. 以於下. 第

二句明値於多佛也. 聞是章句乃至一念生

淨信者下. 第六章明信得利益. 凡有二益. 一

者外爲諸佛知見. 二者內得無邊功德. 然信

波若之利難可稱量. 今擧一念之信尙獲無

邊功德. 始終之信故復難言. 如來懸鑒信謗

皆知. 而今偏擧信人者. 略有三義. 一者此經

是諸佛之母爲佛守護故. 若生希向則爲佛

所記錄. 故大品云. 佛常以佛眼觀此經卷. 若

受持者則爲佛護念. 爲如來之所齒錄. 直置

世間爲天王貴勝知友. 尙自歡喜. 肉爲如來

之所親愛耶. 二者此福與虛空等. 豈下地所

能知. 唯佛窮其邊底. 三者佛無二言. 言必可

信. 今明信得多福. 故其福必1知多. 問何因緣

故名爲知見. 答論云. 如來願智力知非是比

智知. 佛眼所見非肉眼見. 又佛知此人行菩

提因. 見此人得菩提果. 故言知見. 何以故下.

此是第七廣釋淨信之義. 若依論師釋. 上來

通明三種人信. 此的辨第三智慧人信. 今明

此言卽通. 上釋於信得德福無邊. 今釋無邊

所以. 良由得無生信故其福無邊. 但無生信

自具二種. 一者聞信. 二者證信. 就此釋中有

三何以. 故大開三別. 第一明得. 第二明失. 第

三勸捨失從得. 此是初. 自有兩句. 初句明衆

生空. 次句明諸法空. 所以明此二空釋信義

中              欄

者. 大智論云. 知衆生及法不生故名無生法

忍. 雖渡衆生. 衆生畢竟不可得卽是無衆生.

雖行萬行. 諸法畢竟不可得此卽無生法忍.

是故今辨此二空爲無生淨信. 又衆生空故

是無果患. 諸法空故卽無因患. 所以者何. 會

法已成人故. 法因而人果. 因果兩患雙離故

其福無邊. 又無人見故超凡夫地. 凡夫著我

不知無我. 今辨無我卽離凡夫地. 又知法空

故離二乘地. 二乘之人但得人無我不得法

無我. 又以無人故離煩惱障. 已無法故離於

智障. 起凡越聖兼二障俱盡. 是故其福無邊.

離人見中具無十六. 今但略故止言無四. 五

陰中起我我所心. 故名爲我. 不斷不絶相續

住世. 名爲衆生. 計有一根之命不斷猶有我.

故稱爲命者. 亦名爲人. 外道計有神我死此

生彼經遊六道. 故名壽者也. 無法相無非法

相者. 第二句明法空. 雖不見我猶見有五

陰之法. 故今明亦無法相. 五陰之法旣無.

五陰本無名爲非法. 空病亦空故云無非法

相. 此應如淨名三種次第. 初不見我爲衆生

空. 次不見法名爲法空. 不見非法亦名空病

亦空. 所以明此三空者. 我見是衆結之根本.

故明我見. 次有見無見又是斷常之本乖道

事深. 故明有無見也. 有人言. 修善離惡. 以善

爲法惡爲非法. 又有人言. 以空遣有. 以空爲

法有爲非法. 若依論經. 人空之中有於四句.

法空之中亦有四句. 故論偈云依八八義別.

言八八義者. 人四法四名爲一八破人四破

法四. 不此八部復爲一八. 故云八八. 言法四

下              欄

者. 一者法相. 二者非法相. 三者相. 四者非相 .

此四是病也. 問外道計我可是病. 今見法生

時是有. 滅時是無. 何故言病耶. 答作此問者.

未讀大乘經論也. 破第一句法相言非法相

者. 陰界入等法不可得故言無法相. 破第二

句者言非無法相者. 惑者聞陰入界虛□故

空便謂. 諸法實相亦空. 如大經云. 旣聞生死

虛□謂涅槃亦虛□. 爲破此執生死自虛□

空. 實相涅槃此非是空. 故云空者二十五有.

不空者大般涅槃. 破第三句者云無相者. 惑

者云. 涅槃實相若不可空便還同有. 若不可

有還應是空. 是故今云不可謂涅槃還是有

無相也. 涅槃實相不可說有無相. 破第四句

者. 惑者旣聞實相不可有無. 便應不可得說.

是故今明雖絶有無爲衆生故無說而說. 云

何言不可說. 但舊經文略. 但云無非法相也.

何以故若心取相下. 此第二對得明失. 亦是

擧失顯得. 就此爲二. 初明計人爲失. 次明計

法爲失. 今失卽是初. 若心取相卽取衆生相.

則同外道計有我人. 是故爲失也. 若取法相

下. 此第二明計法爲失. 就中有兩. 前明見法

爲失. 次明見非法爲失. 問曰. 若計法爲失. 應

云著於法相. 何因緣故計法爲失著我相也.

答理實應然. 計人故著人. 計法故著法. 今明

欲顯其失患之甚. 計法之人非但起於法見.

計法之人還起我見. 以法是我因緣故也. 成

實論云. 陸炭不盡樹想還生. 又數論取一切

有相非病. 取我相爲病. 成實論云. 有二諦則

非病. 取我人故是病耳. 今明不然. 但使生心

經數: 一六九九

經名: 金剛般若疏卷第三

頁數: 一○七

上              欄

動念則過同我人. 何以故若取非法相下. 此

第二明著於非法此亦爲失. 旣聞計法爲失.

或者便謂無法爲得. 是故今云若計非法是亦

爲失. 所以者何. 計有非法必起法見. 若有法

見則有我見. 又若無有我則無所計. 以有所

計故知有我. 所以計於非法亦復著我. 是故

不應取非法下. 此第三章勸捨失從得. 此文

有二. 一者正勸捨失. 二者引證. 此卽是初勸

捨失. 然法與非法尙自須捨. 我人之見去何

不捨. 是故擧法肉人. 但勸捨法不勸捨人. 以

是義故如來常說下. 第二引證. 阿含經中佛

爲比丘作於筏喩. 譬如有人爲賊所逐. 取草

爲[&FFFF]#度於彼岸. 旣至彼岸則便捨筏. 初則取

筏度河. 旣至彼岸則河筏兩捨矣. 譬意初則

以善捨惡. 後則善惡雙捨. 初則以法捨人以

空捨有. 次則人法兩除空有雙淨. 如是生死

涅槃萬善類然. 若依論經. 大意略同其文小

異. 論經亦有三何以故. 與舊經意同. 第三何

以故云不應取法非不取法. 此明理敎之義.

以得理忘敎得月捨指故. 故云不應取法. 而

[&FFFF]#敎悟理因指得月故非不取法. 如到岸捨

[&FFFF]#故不應取[&FFFF]#. 爲欲度河故非不取[&FFFF]#也. 問

筏喩是小乘經. 云何證大乘耶. 答筏在小名

小在大名大也. 又擧小肉大. 於小乘法中尙

明兩捨. 肉於大乘耶. 如中論引迦□延論. 是

小乘尙捨有無肉大乘耶. 法尙應捨. 何肉非

法. 明有是物情所安尙應須捨. 無非六情所

對豈可執也. 須菩提於意云何下. 此文所以

來者凡有二義. 一者證信故來. 上辨無依無

中              欄

得之信乃至法非法皆捨. 今明一切賢聖同

作此悟. 故知此法可信受也. 二者依論釋疑

故來. 論主至此章凡釋三疑. 初擧法身非有

爲釋以果徵因疑. 次信者章雙釋因果之疑.

謂說因果法門便無信者. 上明有信者. 卽釋

此疑. 今此一章經釋以果徵果疑. 上法身非

有爲章云生住滅相非是無爲法身故. 不可

以此三相見如來法身. 疑者云. 若言三相非

是佛者. 應亦釋迦不得菩提. 不爲物說法. 而

今釋迦樹王下實證得菩提. 趣於鹿苑爲物

說法. 若爾則應王宮實生. 雙樹實滅. 不應言

三相非佛. 今正破此疑. 就文爲二. 一者佛騰

衆疑以問善吉. 二者善吉奉對以破衆疑. 今

卽是初. 佛問意云. 於意云何下. 汝言佛於樹

王下實得菩提耶. 五十年住世實爲說法耶.

善吉答中大開二別. 第一正破實證實說之

疑. 第二更破異疑. 此卽是初. 善吉云. 無有

實得菩提. 無有實說法. 論偈云. 應化非眞佛

亦非說法者. 明佛有三種. 一者法身佛. 卽以

正法爲身. 二者報身佛. 卽是脩因已滿果起

酬因名爲報佛. 三者化身佛. 今言無有實證

無有實說者. 釋迦卽是化身佛. 非是眞佛. 卽

是化證化說非是實證實說. 以此例前. 釋迦

卽是化生化滅非實生實滅. 是故如來身是

無爲. 故云無有定法名菩提. 亦無有定法如

來可說也. 何以故如來所說法者. 此下第二

破無說之疑. 惑者聞上釋迦是化佛無有實

證無有實說. 便謂無有化說無有化證. 是故

今明雖無實證而有化證. 雖無實說而有化

下              欄

說. 故云如來所說法卽是化說. 前卽破實說

之疑. 今則破無化說之疑也. 不可取不可說

者. 此句更復破疑. 惑者旣聞有於化說便謂

有法可說. 佛若有說聽者便應有取. 以有說

故則言語不斷. 聽者有取故則心行不滅. 今

以言語滅故不可說. 以心行滅故不可取. 大

智論云. 波若波羅蜜實法不[&FFFF]#倒念相觀. 已

除言語法亦滅. 卽是此意也. 非法非非法者.

此句成上不可取不可說意. 諸法實相非有

非無. 非有故非法. 非無故非非法. 旣離有離

無. 云何可說. 旣離有離無. 云何可取. 卽此如

淨名仁王所辨. 其說法者無說無示. 其聽者

無聞無得. 一切賢聖皆以無爲法而有差別

者. 所以有此文來者. 成上非法非非法非有

非無義也. 以一切賢聖皆體悟無爲. 無爲無

有無無. 是故當知諸法實相非有非無. 豈可

取說. 論文云. 佛所以能說實相無爲法者. 由

體悟無爲法故耳. 故無爲是說因也. 又一切

聖人所證尙不可說. 聽者豈可取也. 此中不

獨擧佛乃至廣引衆聖者. 此意欲證一切賢

聖同悟此法. 當知此法必可信受. 問何故言

一切賢聖無爲而有差別. 答復爲釋疑. 旣言

同悟無爲則衆聖無異. 便無十地階級四果

淺深. 是故今明雖同悟無爲所悟不同. 故有

三聖爲異. 三鳥出網三獸度河而昇空有近

遠. 涉水有淺深. 卽是其事. 問三佛乃是地論

師說. 汝今何故乃用斯義. 答作此問者非. 是

通方之論. 今一師辨無一豪可得一切皆是

義. 如思益云一切法正一切法邪. 若有所得

經數: 一六九九

經名: 金剛般若疏卷第三

頁數: 一○八

上              欄

心非唯三佛不可得. 一佛二佛悉是戱論. 若

以無所得了悟之心. 隨緣所說一佛二佛

三佛十佛至無量佛□皆無□. 云何苟存二

身疑於三佛. 問何故須立三佛. 答義要有三.

由有法佛故有報佛. 由有報佛故有化佛. 法

佛是佛性. 要由佛性故修因滿成報身. 此

二卽是自德. 然後化衆生卽是化他德. 故

有化佛也. 須菩提於意云何若人滿三千大

千世界七寶布施下. 此是第三格量顯勝稱

嘆勸修門. 若以福慧而判. 上來就智慧門

說般若已. 今以功德門說般若. 般若未曾

福慧. 爲衆生故作福慧名說也. 又上來就無

依無得說波若. 今就稱歎門說波若. 又上來

明波若體. 今明波若用. 以能受持生無邊功

德是故用也. 就此門中開爲三別. 第一擧外

施格量. 第二擧內施格量. 第三擧釋迦往因

格量. 就擧外施格量中更開爲二. 第一正擧

外施格量. 第二釋成格量優劣之意. 就正格

量中復開爲二. 第一正擧二種財施格量稱

嘆. 第二辨於經名. 就初亦開爲二. 第一正擧

二施格量受持波若一四句偈. 第二稱歎波

若. 在處處貴在人人尊. 敎第一擧二施格量

四句開爲二別. 第一擧三千世界七寶布施

格量四句. 第二擧□沙界七寶布施格量四

句就初章中復開二別. 第一正擧財施格量.

第二釋成格量之義. 今卽是初. 問何因緣故

有此文來. 答此文來意凡有近遠. 所言遠者

如向數義. 所言近者論生起云. 若諸法實相

不可取說. 文字則是可取可說. 受持應無功

中              欄

德. 爲釋此疑. 明文字雖是可取可說因此文

字得悟波若. 則是因說悟無說. 是以受持者

其福無邊. 故格量也. 就文爲二. 第一正擧財

施. 第二格量波若. 擧財施中自開爲二. 第一

佛問. 第二善吉答. 開爲二別. 初正答. 次簡擇

答. 正答如文. 阿泥樓馱以一食施九十一劫

常受安樂肉今大千妙寶以用布施. 其福不

多. 問實有以大千妙寶布施以不. 答亦得言

實有亦得言假說. 言實有者. 轉輪聖王領四

天下. 能以四天下滿中妙寶以用布施. 大梵

天王主領大千世界. 能以大千妙寶布施. 故

知得是實有. 言假設者. 若無此事假說言有.

亦不及受持波若. 佛欲令人尊重波若故. 雖

無事假說明也. 何以故是福德卽非福德者.

此下第二簡擇答. 有人言. 福德卽是世諦. 卽

非福德卽眞諦. 明此福德虛假卽眞. 是名福

德. 多者世諦故說多也. 一切諸法不出二諦.

故就二諦明之. 今謂此釋似無次第. 今乃是

釋福德多之義. 何因緣故明二諦也. 復有人

言. 此是福德非福德. 非福德福德. 此是波若

福德. 但波若中有財施法施. 波若財施法施

實無優劣. 但受財施人一生富樂. 未能未來

滅惡道之苦. 受法施人能滅三惡道報. 未來

生天人好家乃至作佛. 是故財施不及法施.

今謂約受人其實如此. 但此中約能施人格

之耳. 不約受人格之. 故不同此釋也. 但施不

同. 有得財施不及無得法施. 此是互對自有

無得財施勝有得法施. 自有無得財法勝有

得財法. 問無得財施何如無得法施. 有得財

下              欄

施亦作此問. 答財法不二則無得財施與無

得法施無有優劣. 但無優劣優劣義則法施

爲勝財施爲劣也. 有得法施亦勝有得財施.

大格如此也. 今依論釋. 論云福不趣菩提. 此

簡布施之福雖多此是有漏福德. 卽非福德

者非無漏無所得福德也. 是名福德者. 論經

重言福德福德. 此意略判福德凡有二種. 一

者有漏福德. 二者無漏福德. 是故重言福德

福德. 問善吉但應答佛明布施福多. 何因緣

故忽簡福德漏與無漏. 答善吉領解佛意. 佛

意欲明布施之福雖多而是有漏. 是故答佛如

我所解. 布施福多者. 此是有漏之福多耳非

無漏也. 佛言下. 第二正擧財施格量法施. 就

中有二. 初明持經勝於布施. 第二釋勝所以.

今卽是初. 問云. 何名爲四句偈耶. 有人言. 此

經下文兩四句偈. 卽是其事. 今謂此人得經

語不得經意. 若取下偈爲四句偈者. 自經初

已來便應非偈. 受持之者便無功德. 又當佛

說經時至此中未有後兩偈. 云何逆格量耶.

有人言. 一切大乘經四句要偈. 如雪山之四

句等. 卽是其事. 是亦不然. 今正論波若不涉

餘經. 有人言. 凡是言說成就一義者此卽是

偈. 故偈名爲竭義. 取其竭盡則名爲偈. 今謂

亦不然. 經乃明四句偈. 今云其義竭盡何必

的論四句. 自有一句於義亦盡. 若是別偈則句

定言不定. 若是通偈則言定句不定. 別偈句

定言不定者. 要須四句故句定. 或五言四七

六等故言不定也. 通偈言定者. 要滿三十二

字也. 句不定者. 三十二字或一三四句不定

經數: 一六九九

經名: 金剛般若疏卷第三

頁數: 一○九

上              欄

也. 今旣云四句則是別偈. 云何以通釋耶. 有

人言. 三十二字名爲一偈. 是亦不然. 乃是外

國數經法耳. 非關四句偈也. 有人言. 凡是經

論能顯道者. 悉名爲偈. 此亦不然. 今的云四

句偈. 云何乃通取顯道之言. 顯道何必四句

耶. 有人言. 假名四句.  如一假有. 不可定有定

無亦有亦無非有非無. 亦得言假有. 卽不有

乃至假有未曾有無. 故此假四句卽名爲偈.

今謂上來亦無此說. 乃是通方之論耳. 有人

言. 上不可取不可說非法非非法卽是一四

句偈. 今謂是亦不然. 若唯此是偈餘應非偈.

有人言. 前答善吉四句問. 卽是四句偈也. 是

亦不然. 前乃是答於四句. 豈關偈耶. 今世俗

中以四句爲一偈. 佛隨世俗亦以四句爲一

偈. 明此乃是擧少肉多之言耳. 然一四句斯

言最少. 若能受持一四句其福無邊. 肉復一

段一章一品一部耶. 故須得經意勿著語言

也. 何以故下. 此第二釋勝所以. 至人極法從

是經生. 是故持經其福爲勝. 論云二能趣菩

提. 卽是受持四句及演說四句也. 所謂佛法

卽非佛法者. 有人言. 此是遣執. 向明出生極

果人法. 恐物著故須遣卽空. 今謂不然. 前明

卽非福德. 亦應恐生物著故須遣也. 有人言.

佛法非佛法如中假之流. 是亦不然. 恐是玉

[&FFFF]#無□也. 今依論釋. 成上持經福多之義. 偈

云唯獨諸佛法福成第一體. 所言佛法者. 唯

佛是無上菩提之法也. 卽非佛法者. 自佛以

外二乘菩薩無有此法. 故云卽非佛法也. 以

佛獨有故此法第一. 今持經福能生第一之

中              欄

法 是故持經之福其福最勝. 須菩提於意云

何須陀洹能作是念下. 此第二釋成格量之

義. 就此章中大開二別. 第一擧小乘因果釋

成格量之義. 第二擧大乘因果釋格量之義.

就此二章各開兩別. 初段兩者. 第一擧小乘

因成格量義. 第二擧小乘果成格量義. 今卽

是初. 問曰. 云何擧大小乘義成格量耶. 答前

章云如來所說皆不可取不可說. 乃至一切

賢聖分體悟實相無爲而有差別. 然此語意

卽是明悟實相無依無得之義. 以悟無依無

得故. 須有大小乘賢聖不同疑者云. 若言諸

法不可取不可說無依無得者. 云何小乘取

得四果. 乃至大乘證得佛耶. 以大小乘皆有

證得故. 知非是無依無得. 以大小乘皆說有

證得故知. 非是不可說義. 今爲釋此疑故. 明

大小乘雖有證得而實無所得. 雖有所說實

無所說. 是故當知無取無說無依無得. 是以

擧大小乘. 釋成上不可取不可說乃至皆以

無爲法而有差別也. 問曰. 云何成上格量. 答

諸法若是可取可說有依有得者. 受持則無

功德. 良由波若無取無說. 是以受持其福無

邊. 問曰. 此經下文云. 爲大乘者說. 若樂小法

者不能聽受. 大品云. 波若是菩薩法不屬二

乘. 今云何乃引小乘爲證成. 答此擧小肉大.

明小乘人尙悟無依無得無取無說. 云何菩

薩而不信無所得法耶. 如大品引先尼爲證.

聽者聞諸法畢竟空不信受故引先尼. 小乘

人尙信法空.  今大乘人無相法中豈不信空

耶. 又今是無所得三乘. 是波若善巧方便用.

下              欄

此是大小非有所得小也. 又欲引學小乘人

令入大法. 欲爲小乘亦須學此法. 如大品云

諸天子汝欲住須陀洹果亦不離是忍也. 問

若爾此法便是通三乘法. 答如觀中道者有

三品. 下智觀故得聲聞菩提. 中智觀故得緣

覺菩提. 上智觀故得佛菩提也. 問何故聲聞

法中立於四果. 菩薩法中開於十地. 師云. 今

須開此一路. 此一路擁塞 來久. 今明無□通

方悉得. 聖人善巧爲欲出處衆生隨其根性

故開大小. 然至論道門未曾大小. 今作大小

者. □是赴根緣故開大小方便. 然大小不同.

由有其通別. 若通而爲論. 大小皆得名地. 大

小悉得稱果故. 如三乘共十地. 八人地見地

卽須陀洹果. 薄地卽斯陀含果. 離欲地卽阿

那含果. 已辦地卽阿羅漢果. 菩薩法中已辦

地屬佛地. 是知大小皆得名地. 然大小皆名

果者. 小乘旣名四果. 菩薩十地亦名十果故

大品云. 有法是菩薩道. 無法是菩薩果也. 若

就別爲論. 開大小不同則果地爲異. 小乘則

名因果. 菩薩稱爲十地. 所以菩薩名地. 是勝

持廣普能生能成. 有此衆義故與其地名. 聲

聞無此諸義. 故不名爲地. 聲聞之人厭老病

死欲入無餘. 故斷除煩惱數辨蘇息. 遂其心

期. 故與其果稱菩薩無此諸事. 故不名爲果.

然復有互擧之義. 其事常通. 何以知之. 如三

種皆乘三種皆道三種皆地三種皆聖人. 然

地豈不通耶. 故知隨擧一義耳. 問依小乘義

明惑唯有見諦思惟. 斷三界見諦惑旣立初

果. 斷思惟亦立一果. 若爾唯應有二果. 何得

經數: 一六九九

經名: 金剛般若疏卷第三

頁數: 一一○

上              欄

有四果耶. 若斷三界思惟旣立三果. 三界見

諦亦應立三果. 又若約界而判旣有三界. 斷

三界惑應有三果. 何故斷欲界惑立於二果.

斷上二界惑立一果耶. 若依靜散而判. 欲界

已爲散地. 斷欲界惑應立一果. 上二界已爲

靜地. 斷二界惑亦應立一果. 今何因緣故不

依此諸義立因果耶. 答此是如來善巧假名

制立. 無有定相. 通而爲論具如問也. 而今不

爾者. 斷三界見諦出三塗之表爲聖人. 故

立初果人. 見惡道塵散八十八頭蛇死就斷

三界思惟更立三果. 斷欲界思惟立於二果.

斷上二界思惟立羅漢. 所以然者. 欲界是苦

難地. 此旣難可過度. 是以斷欲界惑立於

二果上二界非苦難地. 已有解基惑則易斷.

是以斷上二界惑立阿羅漢果. 言斷欲界惑

立二果者. 欲界思惟有九品. 斷前六品名斯

陀含果. 具斷後三品立阿那含果. 所以斷前

六品立斯陀含果者. 毘婆沙中和須密論師

云. 前六品煩惱能發無作潤於三塗. 是故斷

此六品制於一果. 又且旣開惑以爲九品. 是

則上中二三品其惑則重. 是以斷之立於一

果. 後三品旣輕. 故斷之而立阿那含果. 莊嚴

師云. 欲界思惟九品煩惱潤業不同. 前之三

品潤邊地貧窮. 次有三品潤邊地富貴. 問曰.

立此四果出何處文. 答毘婆娑以五義故立.

一者捨於曾道. 二者得未曾道. 三者得一味

解脫. 四者具修十六行. 五者修得八智. 今以

五義具立初果. 下三果者可具三義. 謂捨於

曾道得未曾道及一味解脫也. 如此等義數

中              欄

論中廣釋. 但知是假名方便. 不如數論有所

得解. 數論但得名字不知佛意也. 就初果文

前問. 次答. 就答中有三. 一正答明悟初果時

不見得與不得證與不證. 卽成上不可取不

可說義也. 何以故下. 第二句釋於上義. 須陀

洹者. 此言修習無漏. 亦名逆生死流. 流有二

種. 一生死流卽是煩惱. 二者道流名爲正觀.

今此中具明二流. 名爲入流卽是入於道流.

不入色聲香味觸法卽是逆生死流. 由入道

流故逆生死流. 故入道流. 然入道流而實

無所入. 亦逆生死流實無所逆. 第三句是

名須陀洹者. 結名也. 餘經云得須陀. 名爲

溝巷斷結. 前觀欲界苦斷欲界苦下煩惱. 次

觀上界苦斷上界苦下煩惱. 還觀欲界集. 次

觀上界集. 如是上下屈曲似於溝巷. 故云

溝巷斷結. 三藏師云. 得須陀洹者. 此云至

流. 如煩惱引人至生死流. 入正道引人至

涅槃流也. 問何故但云不入六塵. 答旣不

入六塵亦不入六情六識. 卽明於法空. 不

見須陀洹故卽是人空. 入道流無所入故則

涅槃不可得. 逆生死流無所逆故生死不可

得. 故不人不法不生死. 不涅槃乃名波若

須陀洹也. 第二果亦有問答. 文來可知. 斯

陀含者. 此云薄□怒癡. 亦名一往來. 此人

猶感欲界兩生. 一生天上一生人中. 便成羅

漢. 故名一往來. 亦名頻來. 以頻受兩生故

名曰頻來. 第三阿那含者. 此云不還. 亦云不

來. 斷欲界結盡不生欲界故名不來也. 而實

無來者. 問阿那含名不來旣云實不來. 斯陀

下              欄

含名一往來應云實往來. 上云一往來實無

往來. 時阿那含名不來. 應云無不來. 答其實

應爾. 但互文現意. 而不爾者. 那含名不來而

云實無有者. 此不來之名而無得之語其義

相稱. 故以無來之語還釋不生之名. 上二果

名不同此. 所以非類也. 又意實應言而無不

來. 今少不字但云無來者. 無卽兼不故省煩

言也. 問四果十智中具有幾智. 答初二果十

智中除盡無生及他心. 問凡夫外道尙得他

心. 二果聖人何故不得. 答聖人非不能得. 若

得他心卽得四禪斷欲界非復初二果也. 第

三果人八智. 伽他心. 第四果具十智也. 從第

四果去. 卽是第二擧小乘果以成格量之義.

上來三種雖□稱果. 若望羅漢□皆是因. 就

此文中復開爲二. 一者通擧羅漢. 二者別明

善吉. 初亦有問答. 答中有三. 一直答. 二順釋

答. 三反釋答. 問四人□皆稱果. 何故前三云

果羅漢稱道. 答果道之名皆通四人. 但羅漢

旣其德極. 簡異上三偏云道也. 所以然者. 大

經云. 菩提名盡智無生智. 菩提此稱爲道. 羅

漢旣得此二智與其道中. 上之三果未得二

智不名1與道也. 第二偏據善吉悟解勝爲證

者. 善吉猶是羅漢. 但今是對揚之主. 又復別

得勝定異於餘人. 又自引爲證. 欲使於義明

顯也. 就文有四. 一明佛就其得上果. 二明其

果不作得意. 三明若有得意則不爲佛所印

可. 四明以無著故爲佛所歎. 人中最爲第一

者凡有三種第一. 一者人第一. 二者離第一.

謂離二種障. 一離煩惱障. 二離定障也. 三者